আব্বাসিয় শাসনামলে মৃৎশিল্প উৎপাদন চরম উৎকর্ষ লাভ করে, বেশিরভাগই অস্বচ্ছ শ্বেত চাকচিক্যের আকারে টিনের চাকচিক্য ব্যবহার করে। কিছু অইতিহাসিক, যেমন আর্থার লেন, এ ধরনের শিল্পের উৎকর্ষের জন্যে চৈনিক প্রভাবকে কারণ হিসেবে উল্লেখ করেন। মুসলমানদের পাণ্ডুলিপি থেকে প্রাপ্ত প্রমাণ, যেমন আকবর আল-সিন ওয়া আল-হিন্দ (৮৫১ সাল) এবং ইবনে কুরদাধবিহ'র সড়ক এবং প্রদেশসমূহের কিতাব (৮৪৬-৮৮৫), ইঙ্গিত করে যে চীনের সাথে লেনদেন দৃঢ়ভাবে স্থাপিত হয়েছিল। লেন মুহাম্মদ ইবনে আল-হুসাইন আল-বাইহাকি'র রচিত একটি লেখার (১০৫৯) উল্লেখ করেন, যেখানে তিনি বলেন যে খুরাসানের রাজ্যপাল, 'আলি ইবনে 'ইসা, খলিফা হারুন আল-রশিদকে (৭৮৬-৮০৯) উপহার হিসেবে, "বিশটি চীনা সাম্রাজ্যের মাটির বাসন (চিনী ফ্যাগফুরি), যেমনটা আগে আর কখনও কোন খলিফার দরবারে দেখা যায়নি, সাথে আরও ২,০০০ চীনামাটির বাসন" পাঠান। 

লেনের ভাষ্যমতে, চৈনিক মৃৎশিল্পের প্রভাব তিনটি প্রধান ধাপে এগোয়।চীনের সাথে প্রথম যোগাযোগ হয় ৭৫১ সালে জখন তালাসের যুদ্ধে আরবেরা চীনাদের পরাজিত করে। এটি বিতর্কের বিষয় যে যুদ্ধবন্দী চৈনিক কুমার এবং কাগজ প্রস্তুতকারীরা মুসলমানদের মৃৎশিল্প এবং কাগজ প্রস্তুতের শিল্প শিখিয়ে থাকতে পারে। ৮০০ সালের দিকে চৈনিক পাঁথরের এবং চীনামাটি বাসন আব্বাসীয়দের কাছে পৌঁছায়। দ্বিতীয় ধাপটি সঙ্ঘটিত হয় ১২দশ এবং ১৩দশ শতাব্দীতে, সেলিজুক সাম্রাজ্যের পতনের পরপরই মৃৎশিল্প অবনতির জন্যেএই যুগটি পরিচিত। এই যুগটি মঙ্গোলদের যারা চৈনিক মৃৎশিল্পের ঐতিহ্য নিয়ে আসে তাদের আক্রমণেরও সাক্ষী।

ট্যাং রাজবংশের চীনামাটির প্রভাব দীপ্তিময় পাত্রে, পরিলক্ষিত হয়, মেসোপটেমিয়ার কুমারদের দ্বারা প্রস্তুত, এবং সামারা (আধুনিক কালের ইরাক) থেকে খনন করা কিছু প্রাচীন শ্বেত পাত্রে। এই যুগের চীনামাটির পাত্র নিশাপুর (আধুনিক কালের ইরান) এবং সমরকন্দ (আধুনিক কালের উজবেকিস্তান) থেকে খনন করে পাওয়া গেছে।

মঙ্গোলদের চীন অভিযানের সময়ের মধ্যে ইসলামিক বিশ্বের দিকে এক উল্লেখযোগ্য রপ্তানি বাণিজ্য স্থাপিত হয়, এবং ১২দশ শতাব্দীতে তাদের নিজেদের কাঁচের পাত্রে চৈনিক পাত্রের নকশা অনুকরণ করার ইসলামী প্রচেষ্টা শুরু হয়। কোরিয়ান মৃৎশিল্পের চেয়ে এসব কম সফল ছিল,কিন্তু শেষ পর্যন্ত চৈনিক রপ্তানিকৃত পণ্যের বদলে স্থানীয় আকর্ষণীয় প্রতিযোগিতা যোগান দিতে সফল হয়। চৈনিক উৎপাদন বিদেশী বাজারের অনুরক্তির সাথে খাপ খেতে সক্ষম; চীনা বাজারের পছন্দের চেয়ে বৃহৎ সেলাডন পাত্রসমূহ মধ্যপ্রাচ্যের রাজকীয় ভোজসভায় অগ্রাধীকার পেত। এই বিশ্বাস প্রচলিত ছিল যে সেলাডন পাত্রসমূহের ঘামানো বা ভেঙ্গে যাওয়া দ্বারা বিষ সনাক্ত করার ক্ষমতা আছে।

 চৈনিক নীল এবং শ্বেত মৃৎশিল্পের গোড়ার দিকে ইসলামী বাজার স্পষ্টতই বিশেষভাবে গুরুত্মপূর্ণ ছিল, যা আপাতদৃষ্টিতে প্রধানত মিং যুগ পর্যন্ত রপ্তানি হত। আবার, বৃহৎ পাত্র রপ্তানির এক ধরন ছিল, এবং ইউয়ান নীল এবং শ্বেতের ঘনভাবে অঙ্কিত নকশা প্রচুরভাবে ধাঁর করা হয় ইসলামী অলঙ্করণের আরবীয় নকশা এবং উদ্ভিদ কাগজ থেকে, সম্ভবত বেশিরভাগ ধাতুর কাজের উদাহরণের শৈলী থেকে নিয়ে, যা কিছু পাত্রের আকারও দান করে। অলঙ্করণের এই শৈলী তারপর নীল এবং শ্বেতের মধ্যে সীমাবদ্ধ হয়ে পড়ে, এবং সেই সময় চীনাদের নিজেদের মধ্যে অগ্রাধীকার পাওয়া রক্তিম এবং শ্বেত পাত্রে খুঁজে পাওয়া যেত না। নিকেলের নীল যা ব্যবহার করা হত তাকেই পারস্য থেকে আমদানি করা হত, এবং চীনামাটির রপ্তানি বাণিজ্য কুয়ানঝু'র উপনিবেশের মুসলামান বণিকেরা সামলাত, জিংদেঝেনের, এবং দক্ষিণের অন্যান্য অংশের বৃহৎ মৃৎশিল্পের জন্য সুবিধাজনক।

মিং রাজবংশের সূচনা দ্রুত ১৩৬৮ সালের এক আইন দ্বারা অনুসৃত হয়, বিদেশী রাষ্ট্রের সাথে বাণিজ্য নিষিদ্ধ করে। তা পুরোপুরি সফল হয়নি, এবং কয়েকবার তা পুনরাবৃত্তি করতে হয়, এবং দামী রাজকীয় কূটনীতিক উপহার দেওয়া চলতে থাকে, রেশম এবং চীনামাটির উপর কেন্দ্র করে (১৩৮৩ সালে ১৯,০০০ টুকরো চীনামাটির পাত্র), কিন্তু তা রপ্তানি বাণিজ্যকে ভয়াবহভাবে পিছিয়ে দেয়। আইনটি পরবর্তী সম্রাটের শাসনামলে ১৪০৩ সালে শিথিল করা হয়, কিন্তু ততদিনে ইসলামী বিশ্বতেই চীনা নকশা নকল করে মৃৎশিল্প উৎপাদন ভীষণভাবে অনুপ্রাণিত করে, যা সেই সময়ে কিছু দেশে গুণের ক্ষেত্রে এক উঁচু ধাপে পৌঁছাচ্ছিল (সমসাময়িক ইউরোপীয়দের অনেক ক্ষেত্রে বোকা বানানোর মত যথেষ্ট উঁচু)।

প্রায়ই ইসলামী উৎপাদন সাম্প্রতিক চীনা নকশা নকল করত না, বুরন ইউয়ান এবং প্রাচীন মিংদের। পালাক্রমে, চৈনিক কুমাররা ১৬শ শতাব্দীর গোড়ার দিকে কিছু জিনিস স্পষ্টতই ইসলামী নকশায় বানাতে শুরু করে, এলোমেলো আরবি লিপিতে। আপাতদৃষ্টিতে এইসব ক্রমবর্ধমান চীনা মুসলিম বাজারের জন্য প্রস্তুত করা হয়, এবং সম্ভবত দরবারের লোকজন ইসলামে সাথে ঝেংদে সম্রাটদের (১৫০৫-১৫২১) প্রেমের ভান টিকিয়ে রাখার ইচ্ছায়।

ইসলামী মৃৎশিল্পের অধ্যয়ন
চৈনিক প্রভাব
শেষ/মধ্যযুগ-পরবর্তী (১৪০০-পরবর্তী)
ইসলামী প্রবর্তন